钦定古今图书集成/历象汇编/庶征典/第106卷 > 王充论衡 > 《清明大雪三日》方回
## 钦定古今图书集成/历象汇编/庶征典/第106卷 > 王充论衡 > 《清明大雪三日》方回

半月雕梁燕子归，怯寒著尽旧绵衣。何人醉眼西湖

《尚书·帝命期》：“桀无道，夏出霜。”

《春秋佐助期》缪公即位，仲夏大寒，冰错乱也。

《山陵杂记》：“魏惠王死，葬日，天大雨雪，至于牛目，坏城
郭。”

《汉书高祖本纪》：“七年冬十月，上自将击韩王信于铜
鞮，信亡走匈奴，与匈奴共距汉。上从晋阳连战，乘胜
逐北，至楼烦，会大寒，士卒堕指者什二三，遂至平城，
为匈奴所围七日，用陈平秘计得出。”

《京房传》。上令阳平侯凤承制诏房止无乘传奏事。房
意愈恐，去至新丰，因邮上封事曰：“‘臣以六月中言《遁
卦》不效，《法》曰：‘道人始去寒，涌水为灾’。至其七月，涌水
出，臣弟子姚平谓臣曰：‘房可谓知道，未可谓信道也’。
房言灾异未尝不中。今涌水已出，道人当逐死，尚复
何言’？臣曰：‘陛下至仁，于臣尢厚，虽言而死，臣犹言也’。
平又曰：‘房可谓小忠，未可谓大忠也。昔秦时赵高用
事，有正先者，非刺高而死，高威自此成。故秦之乱，正
先趣之。今臣得出守郡，自诡效功，恐未效而死，惟陛
下毋使臣塞涌水之异，当正先之死’。”为姚平所笑。
《汉书王嘉传》：“初廷尉梁相杂治东平王云狱，时天子
以相等无讨贼之意，制诏免相等为庶”人。后数月，嘉
奏封事，荐相等明习治狱。书奏，上，不能平，召嘉诣廷
尉。永信少府张猛等十人，以为：“嘉本以相等为罪，罪
恶虽著，大臣括发关械，裸躬就笞，非所以重国褒宗
庙也。今春月寒气错缪，霜露数降，宜示天下以宽和。
臣等不知大义，惟陛下察焉。”

《刘向传》：向本名更生，使其外亲上变事，言“前弘恭奏
萧望之等狱决三月，地大震，恭移病出，后复视事，天
阴雨雪。由是言之，地动殆为恭等。臣愚以为宜退恭
显，以章蔽善之罚，进望之等，以通贤者之路。如此，太
平之门开，灾异之原塞矣。”

《王莽传》：“莽亲之南郊，铸作威斗。威斗者，以五石铜为
之，若北斗，长二尺五寸，欲以厌胜众兵。既成，令司命
负之，莽出在前，入在御旁。铸斗日，大寒，百官人马有
冻死者。”

《后汉书。刘盆子传》：“盆子入安定北地，至阳城番须中
逢大雪，坑谷皆满，士多冻死，乃复还，发掘诸陵。”
《陈忠传》：“季夏大暑，消息不协，寒气错时，水涌为变。天
之降异，必有其故。所举有道之士，可策问国典所务，
王事过差，令处煖气不效之意，庶有谠言，以承天诫。”
《拾遗记》：“魏明帝起凌云台，躬自掘土，群臣皆负畚锸
天阴”，冻死者相枕。

《吴志·江表传》曰：“初，丹阳刁元使蜀，得司马徽与刘廙
论运命历数事，元诈增其文，以诳国人曰：‘黄旗紫盖
见于东南，终有天下者，荆、扬之君乎’？又得国中降人，
言寿春下有童谣曰：‘吴天子当上’。皓闻之，喜曰：‘此天
命也’。即载其母妻子及后宫数千人，从牛渚陆道西
上，云青盖入洛阳，以顺天命。行遇大雪，道涂陷坏，兵”
士被甲持仗，百人共引一车，寒冻殆死，兵人不堪，皆
曰：“若遇敌，便当倒戈耳。”皓闻之，乃还。

《邺中记》：“石虎以五月发五百里内万人营华林苑。至
八月，天暴雨雪，雪深三尺，作者冻死数千人。太史奏
作役非时，天降此变。虎诛，起户部尚书，以塞天灾。”
《前梁录》：“张骏十四年五月，雨雪降霜，骏避正殿，素服，
命群僚极言得失。”

《晋中兴书》：“桓元入建康宫，逆风迅激，旌旗不立，法章
仪饰，一皆倾偃。”是月酷寒。

《宋书蔡廓传》，“廓少子兴宗，徐州刺史。薛安都据彭城
反，后遣使归顺。太始元年冬，遣张永率军迎之。兴宗
曰，安都遣使归顺，此诚不虚。今宜抚之以和，即安所
莅乃遣，须单使及咫尺书耳。若以重兵迎之，势必疑
惧，或能招引北虏，为患不测。叛臣衅重，必宜翦戮，则
比者所宥，亦已宏矣。况安都外据疆地，密迩边关，考
之国计，尢宜驯养。如其遂叛，将生旰食之忧。彭城险
固，兵强将勇，围之既难，攻不可拔，疆塞之虞，二三宜
虑，臣为朝廷忧之。”时张永已行，不见从。安都闻大军
过淮，婴城自守，要取索虏。永战大败，又值寒雪，死者
十八九，遂失淮北四州。其先见如此。

《魏书世祖本纪》：始光三年：“冬十月丁巳，车驾西伐，幸
云中，临君子津，会天暴寒，数日冰结。十有一月戊寅，
帝率轻骑二万袭赫连昌，壬午，至其城下，徙万馀家
而还。”

《李灵传》：“灵弟均，均子璨。天安初，刘彧徐州刺史薛安
都举彭城降，诏镇南大将军博陵公尉元、镇东将军
阳城公孔伯恭等率众迎之。显祖复以璨参二府军
事，军达九里山，安都率文武出迎，元不加礼接，安都
还城，使遂不至。时刘彧将张永、沈攸之等率众先屯
下磕，元令璨与中书郎高闾入彭城说安都，安都即”
与俱载赴军。元等入城，收管籥。其夜，永攻南门不克，
退还。时永辎重在武原，璨劝元乘永之失据，攻永米
船，大破之，斩首数千级。时大雪寒，永军冻死者万计于是遂定淮北。加璨宁朔将军。

《孔伯恭传》：“伯恭为散骑常侍。显祖初，刘彧徐州刺史
薛安都以彭城内附，彧遣将张永沈攸之等击安都。
安都上表请援。显祖进伯恭号镇东将军，副尚书尉
元救之，军次于秺。贼将周凯闻伯恭等军至，弃众遁
走，张永仍屯下磕。永辎重在武原，伯恭等攻而克之。
永计无所出，引师而退。时皇兴元年正月，天大寒雪”，
泗水冰合，永与攸之弃船而走。伯恭等进击，首虏及
冻死者甚众。

《薛安都传》：安都从祖弟真度，景明初，豫州大饥。真度
表曰：“去岁不收，饥馑十五，今又灾雪三尺，民人萎馁，
无以济之。臣辄日别出州仓米五十斛为粥，救其甚
者。”诏曰：“真度所表，甚有忧济百姓之意，宜在拯恤。陈
郡储粟虽复不多，亦可分赡，尚书量赈以闻。”

《赵遐传》：“遐出为荥阳太守，时萧衍将马仙埤率众攻
围朐城，戍主傅文骥婴城固守，以遐持节假平东将
军为别将，与刘思祖等救之，都督卢昶率大军继之。
未几而文骥力竭，以城降贼众军大崩。昶弃其节传
轻骑而走，惟遐独握节而还。时仲冬寒盛，兵士冻死
者，朐山至于郯城，二百里间，僵尸相属。”

《张安祖传》：“安祖，河阳人也，袭世爵山北侯。时有元承
贵，曾为河阳令，家贫，且赴尚书求选，逢天寒甚，遂冻
死路侧。一子年幼，停尸门巷，棺殓无托，安祖悲哭尽
礼，买木为棺，手自营作，殓殡周给，朝野嘉叹。尚书闻
奏，标其门闾。”

《元熙传》：“熙授相州刺史。熙以七月入治，其日大风寒
雨，冻死者二十馀人，驴马数十匹。”

《册府元龟》：后魏南安王祯为湘州刺史，五月至邺。入
治日，暴风大雨，冻死者十数人，祯以旱祈雨于群神。
邺城有石虎庙，人奉祀之，祯告虎神像云：“三日不雨，
当加鞭罚。”请雨不验，遂鞭像一百。是月，疽发背薨。祯
孙中山王熙后为湘州刺史，以七月入治。其日大风
寒雨，冻死者二十馀人，驴马数十匹。熙闻其祖父前
事，心恶之。又有蛆生其庭，后果兵败而死焉。

《隋书炀帝本纪》：“太子勇废，立上为皇太子，其夜烈风
大雪。”

《唐书李密传》：“义宁二年，王世充复营洛北，为浮梁，绝
水以战。密以千骑迎击，不胜。世充进薄其垒，密提敢
死士数百邀之，世充大溃，士争桥溺死者数万，洛水
为不流，杀大将六人，独世充脱。会夜大雨雪，士卒僵
死且尽，密乘锐拔偃师，修金墉城居之。”

《王𬘭传》：𬘭字方庆。后欲季冬讲武，有司不时办，遂用
明年孟春。方庆曰：“按《月令》，孟冬天子命将帅讲武，习
射御角力。此乃三时务农，一时讲武，安不忘危之道。
孟春不可以称兵，兵，金也，金胜木。方春木生而举金
以害盛德，逆生气。孟春行冬令，则水潦为败，雪霜大
挚，首种不入。今孟春讲武，以阴政犯阳气，害发生之
德。臣恐水潦败物，霜雪损稼，夏麦不登。愿陛下不违
时令，前及孟冬，以顺天道。”手制褒允。

酉阳杂：天宝初，命王天运将四万人，兼统诸蕃兵
伐勃律。勃律君长恐惧请罪，悉出宝玉，愿岁贡献。天
运不许，即屠城，虏三千人及其珠玑而还。勃律中有
术者，言“将军无义不祥，天将大风雪矣。”行数百里，忽
大风四起，雪花如翼。风激小海，水成冰柱，起而复摧。
经半日，小海涨涌，四万人一时冻死，唯蕃汉各一人
得还。具奏，元宗大惊异，即令中使随二人验之。至小
海侧，冰犹峥嵘如山，隔冰见兵士尸，立者坐者，莹彻
可数。中使将返，冰忽稍释，众尸亦不复见。

《唐书李石传》：“石同中书门下平章事。时大臣新族死，
岁苦寒，外情不安。帝曰：‘人心未舒，何也’？石曰：‘刑杀太
甚则致阴沴。比郑注多募凤翔兵，至今诛索不已，臣
恐缘以生变，请下诏慰安之’。帝曰：‘善’。”

《册府元龟》：“高骈为淮南节度使。光启二年十一月，雨
雪，昏雾不解。或曰：下谋其上。是时粮食腾贵，殆逾十
倍，寒僵馁仆者日有数千，弃之郊外。及霁，而远坊静
巷为之一空。至三月，骈果为毕师铎所杀。”

《五代史王敬荛传》：“梁兵攻吴，庞师古死清口，败兵亡
归。过颍大雪，士卒饥冻。敬荛乃沿淮积薪为燎，为作
糜粥𫗦之，亡卒多赖以全活。”

《契丹传》：“阿保机攻幽州未克，又攻涿州，陷之。闻王处
直废而都立，遂攻中山，渡沙河。都告急于庄宗，庄宗
自将铁骑五千，遇契丹前锋于新城。晋兵自桑林驰
出，人马精甲，光明烛日，虏骑愕然，稍却，晋军乘之，虏
遂散走，而沙河冰薄，虏皆陷没，阿保机退保望都。会
天大雪，契丹人马饥寒多死，阿保机顾卢文进以手”
指天曰：“天未使我至此。”乃引兵去。

《李茂贞传》：“天复元年，崔引召梁太祖以西。梁军至同
州，韩全诲等惧，与李继筠劫昭宗幸凤翔，梁军围之
逾年。茂贞每战辄败，闭壁不敢出，城中薪食俱尽，自
冬涉春，雨雪不止，民冻饥死者日以千数。”

《晋臣吴峦传》：“峦善抚士卒，会天大寒，裂其帷幄，以衣士卒，士卒皆爱之。”

《土浑传》：“契丹与晋相距于河，白承福以其兵从，出帝
御虏。是岁大热，吐浑多疾死。”

《五代史。安重荣传》：“重荣之反也，聚饥民数万，驱以向
邺，其兵皆溃去。是冬大寒，溃兵饥冻，及见杀无孑遗。”
《北汉世家》：“刘旻遣枢密直学士王得中聘于述律，求
兵以攻周。述律遣萧禹厥率兵五万助旻。旻出阴地
攻晋州，为王峻所败。是岁大寒，旻军冻馁，亡失过半。”
《宋史食货志》：“英宗诏州县长吏，遇大雨雪，蠲僦舍钱”
三日，岁母过九日，著为令。熙宁二年，京师雪寒，诏“老
幼贫疾无依丐者，听于四福田院额外给钱收养，至
春稍煖则止。”

《东轩笔录》：熙宁三年，京辅猛风大雪，草木皆稼，厚者
冰及数寸，既而华山震阜，头谷圮折数十百丈，荡摇
十馀里，覆压甚重。唐天宝中木稼而宁王死，故当时
谚曰：“冬凌树稼达官怕。”又诗有“泰山其颓，哲人其萎”
之说，众谓大臣当之。未数年而司徒侍中魏国韩公
琦薨，王荆公作挽词，略曰：“冰稼尝闻达官怕，山颓今
见哲人萎。”盖谓是也。

《名臣言行录》外集：吕希哲拜右谏议，请召讲官便殿，
访以治道。迁给事中。有诏幸后苑赏花钧鱼宴群臣。
会春寒，公请罢宴以祇天戒。

《宋史丰稷传》：元祐八年春，多雪。稷言：“今嘉祥未臻，沴
气交作，岂应天之实未充，事天之礼未备，畏天之诚
未孚欤？宫掖之臣有关预政事，如天圣之罗崇勋、江
德明，治平之任守忠者欤愿陛下昭圣德，祗天戒，总
正万事，以消灾祥。”

贤奕，绍兴中金趋京，所过城邑欲立取之。会天大寒，
城池皆冻，金人籍冰梯城，不攻而入。张魏公在大名
闻之，先弛濠渔之禁，人争出鱼，冰不得合。虏至城下，
睥睨久之，叹息而去。

《真德秀文集显谟阁学士袁燮行状》淳熙十二年冬，
时雪虽应，俄顷即止。公谓此《洪范庶证》，所谓“‘豫常燠
若’者也。陛下蚤朝晏罢，不殉货色，不盘游田，无逸豫
之失，而有逸豫之灾，其故何欤。以臣观之，所谓逸豫
者，非必货色游畋之谓。边烽未息，戎事方殷，而优游
恬愉，若四方无虞之日。真才未用，宿弊未革，浸浸焉
入于颓弊之域，即所谓逸豫也。”因言：“时雪未降，惟陛
下致诚感假，庶几亟回天意。”上曰：“朕日在禁中致祷。
公言：‘古人应天以实，须要修明政事，登进忠良，屏去
邪佞，此乃应天之实’。”

《桯史》：绍熙甲寅春，道僧入北内，坐榻前曰：“今日六月
也，好大雪。”侍珰咸笑顾曰：“尔满身皆雪，而笑我狂耶？”
相与罔测，亦莫以为意。至季夏八日，而至尊厌代矣，
缟素如言焉。

《容斋五笔》：“庆元四年，饶州盛夏中，时雨频降，六七月
之间，未尝请祷，农家水车龙具倚之于壁，父老以为
所未见。指其西成有秋，当倍常岁，而低下之田遂以
潦告。馀干安仁乃于八月罹地火之厄。地火者，盖苗
根及心孽虫生之，茎干焦枯，如火烈烈，正古之所谓
蟊贼也。”九月十四日，严霜连降，晚稻未实者，皆为所
薄，不能复生，诸县多然。有常产者，诉于郡县，郡守孜
孜爱民，有意蠲租，然僚吏多云在法无此两项。又云
九月正是霜降节，不足为异。案白乐天《讽谏杜陵叟》
一篇曰：“九月霜降秋早寒，禾穗未熟皆青干。长吏明
知不申破，急敛暴征求考课。”此明证也。予因记元祐
五年苏公守杭日，与宰相吕汲公书，《论浙西灾伤》曰：
“贤哲一闻此言，理无不行。但恐世俗谄薄成风，揣所
乐闻，与所忌讳，争言无灾，或有灾而不甚损。八月之
末，秀州数千人诉风灾，吏以为法，有诉水旱而无诉
风灾，闭拒不纳，老幼相腾践，死者十一人。由此言之，
吏不喜言灾者盖十人而九，不可不察也。”苏公及此，
可谓仁人之言，岂非“昔人立法之初，如所谓风灾”，所
谓旱霜之类，非如水旱之田可以稽考。惧贪民乘时，
或成冒滥，故不可轻启其端。今日之计，固难添创条
式，但凡有灾伤出于水旱之外者，专委良守令推而
行之，则实惠及民，可以救其流亡之祸，仁政之上也。
《金史·世纪》：辽咸雍八年，五国没撚部谢野勃堇叛辽，
鹰路不通，景祖伐之，谢野来御，兵败走拔里迈泺。时
方十月，冰忽解，谢野不能军，众皆溃去，乃旋师。
《太祖本纪》：“温都部跋忒杀唐括部跋葛，穆宗命太祖
伐之。是岁大雪，寒甚，与乌古论部兵沿土温水过末
邻乡，追及跋忒于阿斯温山、北泺之间，杀之。”

《胥鼎传》：“兴定五年三月，上遣近侍谕鼎及左丞贾益
谦曰：‘自去冬至今，雨雪殊少，民心不安，军用或阙，为
害甚重。卿等皆名臣故老，今当何以处之’？”

《康公弼传》：“公弼为宁远令，县中陨霜杀禾稼，漕司督
赋急，系之狱。公弼上书，朝廷，乃释之，因免县中租，县
人为立生祠。”

《癸辛杂识》：“至元庚寅正月二十九日癸酉，是年二月
三日春分，余送女子嫁吴氏至博陆，早雪作，至未时电光继以大雷，雪下如倾而雷不止，天地为之陡黑，
余生平所未见，为惊惧者终日。”客云：“记得《春秋》鲁隐
公九年三月，三国吴主孙亮太平二年二月，晋安帝
元兴三年正月，义熙六年正月，皆有雷雪之变，未及”
考也。

《委巷丛谈》：元至正间，西湖冰合。故老云：六十年前曾
有此异。张仲举赋诗云：“西湖雪厚冰彻底，行人径度
如长川。风吹盐地结阴卤，日射玉田生煖烟。鱼龙穴
里寒更缩，鸥鹭沙头饥可怜。安得长冰通沧海，我欲
三岛求神仙。”

《福建通志》：“大元庚寅季冬，长乐雨雪数寸，荔枝木皆
冻死，遍山连野弥望，尽成枯。至后年春，始于旧根株
渐抽芽糵。又数年，始复繁盛。是三百五十年间，未有
此寒也。”

《元史耶律楚材传》：己卯夏六月，帝西讨回回国，祃旗
之日，雨雪三尺。帝疑之，楚材曰：“元冥之气见于盛夏，
克敌之征也。”庚辰冬，大雷。复问之，对曰：“回回国主当
死于野。”后皆验。

《明外史李文忠传》：“文忠子景隆，拜征虏大将军，将兵
北伐，进围北平，筑垒九门，自督军攻丽正门。垂拔，而
城中投瓦石下击，军骤退。时都督瞿能已破张掖门，
后军不继。景隆忌能功，使人止之。于是城中汲水灌
城，天寒冰坚，遂不可拔。城中数缒兵夜袭景隆军，军
辄惊扰，乃却营十里，为长围以困之。士卒𪨗而执戟，
昼夜立风雪中，多冻死者。”

《莘野纂闻》：正德己巳冬十二月，吴中大雪，冻死者塞
涂。自胥门河以及震泽，水不流澌，或有事，辄涉冰以
行。偶从来者问湖海冰山之状，或告曰：“尚有木介焉。”
曰：“何以言之？”濒海有树，其水激而飞，集树皆冰也，是
之谓木介，识者以为兵兆云。

《韩城县志》：党孟辀，干谷里人。嘉靖乙卯岁，秋霜杀禾，
冬地又震。辀有粟二百石，贷者不能偿，辀悉出券焚
之，曰：“岁厄如此，不忍相迫也。”乡党闻之，共颂其义。

《国语》：太子晋曰：“天无伏阴，地无散阳。”〈注〉伏阴，夏有霜
雹。

《庄子渔父》篇：“阴阳不和，寒暑不时，天子有司之忧也。”
扬雄《反离骚》：“遭季夏之凝霜兮，庆夭粹而丧荣。”〈庆读与羌
同〉

《中论·夭寿》篇：“天道迂阔，暗昧难明，圣人取大略以为
成法，亦安能委曲不失毫芒，无差跌乎？且夫信无过
于四时，而春或不华，夏或陨霜，秋或雨雪，冬或无冰，
岂复以为难哉？”

《容斋五笔》孙思邈曰：“寒暑不时，其蒸否也。”

《读书杂钞》：《僖三十三年》：“十有二月，陨霜，不杀草。”李梅
实注：“书时失也。周十一月，今九月，霜当微而重，重而
不能杀草，所以为灾。”《正义》：“杜以《长历》校之，此为十一
月。”〈云云〉定元年冬十月，陨霜杀菽。《穀梁传》曰：“未可杀
而杀。”成元年二月无冰。〈注〉今之十二月，书冬温。
《缃素杂记》：舒王作《韩魏公挽诗》云：“木稼尝闻达官怕”，
盖用《旧唐史》宁王卧疾，引谚语曰：“木稼达官怕，必大
臣当之，吾其死矣。”此用故事，诚工也。然木稼之说，齐
世知为木冰，而不解其义。余尝读班史《五行志》而得
其说。盖自《春秋》成公十六年雨木冰。刘歆以为上阳
施不下通，下阴施不上达，故雨而木为之冰。雰气寒，
木不曲直也。刘向以为，冰者阴之盛而水滞者也。木
者少阳，贵臣卿大夫之象也。此人将有害，则阴气胁
木，木先寒，故得雨而冰也。是时叔孙侨如出奔，公子
偃诛死。一曰，时晋执季孙行父，又执公，此执辱之异。
或曰，今之长老名木冰为木介。介者甲。甲，兵象也。是
岁，晋有鄢陵之战，楚王伤目而败，属常雨也。由是知
木稼当为木介明矣。盖唐之谚语讹也。按《唐史五行
志》直书曰“雨木冰”，乃引刘向之言为证。又云：“亦谓之
树介。介，兵象也。”是真得《春秋》书灾异之意矣。又《公羊
传》云：“雨木冰者何？雨而木冰也。”何以书？记异也。何休
云：“木者少阳，幼君，大臣之象。冰者凝阴，兵之类也。冰
胁木”者，君臣将执于兵之征也。然何氏此说，盖亦自
于歆、向云。

《野客丛谈》：白乐天诗曰：“元和岁在卯，六年春二月，月
晦寒食天，天阴夜飞雪，连宵复竟日，浩浩殊未歇。”以
见元和六年二月晦为寒食，当和煖之时，而霶霈大
雪，其气候乖谬如此。又诗曰：“八年十二月，五日雪纷
纷。竹柏皆冻死，况彼无衣民。”又见元和八年十二月，
大雪寒冻，民不聊生如此。按《东汉书》，延熹间大寒，洛
阳竹柏冻死。襄楷曰：“闻之师曰：‘柏伤竹槁，不出三年，
天子当之’。”乐天此语，正所以纪异也。又观韩退之《辛
卯年雪诗》亦曰：“元和六年春，寒甚不肯归。河南二月
末，雪花一尺围。”此说正与乐天同《井观琐言》《纲目》书齐主游南苑，杀其从官六十人。据
《北史》，从官自暍死耳。尹氏《发明》曰：“虽非以兵刃杀之，
是”亦以暍死杀之，此《孟子》所谓“杀人以政”者也。刘氏
《书法》亦本其说。徐昭文《考证》谓当从史书“从官暍死”，
且讥尹氏附会其说，以求合所误之文。愚谓徐说固
甚直截，然《纲目》无书暍死之例，其文当分注于“齐主
游南苑”之下，以从谨严之体。

《纲目》疑误。北齐高绛以六月游南苑，从官暍死者六
十人，见本级。《通鉴》书曰“赐死”，“赐”乃“暍”之讹耳。《纲目》乃
直书曰“杀其从官六十人”，而不言其故，其误甚矣。尹
起莘乃为之说曰：“此朱文公书法所寓。”且引《孟子》“杀
人以梃”与刃与政之说，固善矣。然则其实《通鉴》误之
于前，《纲目》承之于后耳。纬荒游无时，不避寒暑，于从
“官死者尚六十人，则其馀可知矣。”据事直书，其罪自
见，何必没其实哉！

《路史》：“征动羽，而霜雹夏零。”

《牖景录》：“元成宗大德九年三月，陨霜杀桑，般阳、益都、
河间诸路，计二百四十一万七千馀株。”夫三月陨霜
诚异事，而所杀桑株历有数，必当时形诸奏牍，遂载
国史。古以农桑课民所失之数，明志简策，其重可知。

《拾遗记》：“周灵王时，有苌弘能招致神异。王乃登台，望
云气蓊郁，忽见二人乘云而至，须发皆黄，非世俗之
类也。乘游龙飞凤之辇，驾以青螭，其衣皆缝缉毛羽
也。王即迎之上席。时天下大旱，地裂木燃，一人先唱，
能为霜雪，引气一喷，则云起雪飞，坐者皆凛然，宫中
池井，坚冰可琢。又设狐腋素裘，紫罴文褥，是西域所”
献也。施于台上，坐者皆温。又有一人唱“能使即席为
炎。”乃以指弹席上，而暄风入室，裘褥皆弃于台下。时
有容成子谏曰：“大王以天下为家，而染异术，使变夏
改寒，以诬百姓，文、武、周公之所不取也。”王乃疏苌弘，
而求正谏之士。

《西京杂记》：“淮南王好方士，方士皆以术见，嘘吸为寒
暑